**Ելենա Ցագրինու** (հուն․՝ Έλενα Τσαγκρινού, նոյեմբերի 16, 1994(1994-11-16), Աթենք, Հունաստան), հույն երգչուհի, որը 2021 թվականին «El Diablo» երգով ներկայացրել է Կիպրոսը Եվրատեսիլ 2021 երգի մրցույթում, որը տեղի է ունեցել Նիդերլանդների Ռոտերդամ քաղաքում։

Կենսագրություն
--------------

Ծնվել է Աթենքում 1994 թվականի նոյեմբերի 16-ին։ 14 տարեկանում մասնակցել է «Greece Got Talent» հեռուստաերաժշտական մրցույթին՝ հասնելով կիսաեզրափակիչ։ 2013 թվականին նա դարձել է «OtherView» խմբի մեներգչուհին։

2017 թվականին Ելենան սկսեց իր սոլո կարիերան՝ թողարկելով «Pame Ap' Tin Arhi» վերնագրով սինգլը, որը գրվել է Դիմիտրիս Կոնտոպուլոսի և Նիկոս Մորաիտիսի կողմից։

Բոլոր այս տարիների ընթացքում նա համագործակցել է բազմաթիվ այլ հայտնի հույն արտիստների հետ, ինչպիսիք են Կոնստանտինոս Արգիրոսը և Մելիսսան։

Եվրատեսիլ 2021 երգի մրցույթ
---------------------------

2020 թվականի նոյեմբերի 5-ին կիպրական CyBC հեռուստաընկերությունը հաստատեց, որ Ելենան կներկայացնի Կիպրոսը Ռոտերդամում կայանալիք Եվրատեսիլ 2021 երգի մրցույթում «El Diablo» երգով։ Երգի հեղինակներն են Թոմաս Ստենգաարդը, Ջիմի Թորնֆելդը, Լորել Բարքերը և Օքսան։

Երգչուհու համարի մեջ գերակշռում էր կարմիր գույնը, բեմի մեջտեղում կար հայելային կառույց, որը արտացոլում էր երգչուհուն մեջքից և բազմապատկում պարողների թիվը։ Երգի երկրորդ կեսին բեմի հետևում հայտնվում է «El Diablo» մակագրությունը, որի տառերը բոցավառվում են կրակով։

Եվրատեսիլի 1-ին կիսաեզրափակիչում Ելենան զբաղեցրեց 6-րդ տեղը և դուրս եկավ եզրափակիչ։ Եզրափակչում նա հանդես եկավ 1-ին համարով։ Ժյուրիի և հեռուստադիտողների քվեարկության արդյունքում նա զբաղեցրել է 16-րդ տեղը՝ հավաքելով 94 միավոր։ Երգչուհին ստացել է 12 վարկանիշ Ռուսաստանի և Հունաստանի հեռուստադիտողների կողմից։

Սկավառակագրություն
------------------

### Ալբոմներ

| Անվանում | Տեղեկություն |
| --- | --- |
| *El Diablo - The Album* | * Թողարկում։ մայիսի 12 2021
* Լեյբլ։ Panik Records[el]
* Ֆորմատ։ թվային բաշխում
 |

### Սինգլներ

| Անվանում | Տարի | Հորիզոնականը չարթերում | Ալբոմ |
| --- | --- | --- | --- |
| ՀՈՒՆ |
| «Pame Ap' Tin Arhi» | 2018 | — | *El Diablo - The Album* |
| «Summer Romance» | — |
| «Paradeisos» | — |
| «Tsai Me Lemoni»(Dakis-ի հետ) | 2019 | — |
| «San Lava»(Oge-ի հետ) | — |
| «Logia» | — |
| «Amore» | 2020 | — |
| «El diablo» | 2021 | 10 |
| «—» նիշը նշանակում է, որ սինգլը չի հայտնվել չարթերում կամ չի թողարկվել այդ երկրում։ |

Ծանոթագրություններ
------------------

1. ↑  "Eurovision Song Contest - YouTube". *www.youtube.com*. Արխիվացված from the original on 2020 թ․ նոյեմբերի 26. Retrieved 2020 թ․ նոյեմբերի 30.
2. ↑  "Elena Tsagkrinou". *Europa Song Contest Wiki* (in անգլերեն). Արխիվացված from the original on 2021 թ․ մայիսի 5. Retrieved 2020 թ․ նոյեմբերի 30.
3. ↑  "Cyprus: Elena Tsagrinou to Eurovision 2021 with "El Diablo"". *Eurovisionworld*. 2020 թ․ նոյեմբերի 25. Արխիվացված from the original on 2020 թ․ նոյեմբերի 25. Retrieved 2020 թ․ նոյեմբերի 30.
4. ↑  "Elena Tsagrinou - Cyprus - Rotterdam 2021". *Eurovision.tv* (in անգլերեն). Retrieved 2021 թ․ մայիսի 17.
5. ↑  Eurovision 2021 Results: Voting & Points
6. ↑  Ամենաբարձր հորիզոնականը Հունաստանում։

	* «El diablo»:"Official IFPI Charts Digital Singles Chart (Local) Week: 9/2021". IFPI Greece. Արխիվացված է the original 2021 թ․ մարտի 18-ին. Retrieved 2021 թ․ մայիսի 2.